Na podlagi 11., 11.a in 11.b člena ter v zvezi z 11.c in 11.č členom Zakona o železniškem prometu (Uradni list RS, št. 99/15 – uradno prečiščeno besedilo, 30/18, 82/21, 54/22 – ZUJPP in
18/23 – ZDU-1O) ter tretjega odstavka 2. člena Uredbe o načinu opravljanja obvezne gospodarske javne službe vzdrževanja, obratovanja in obnavljanja javne železniške infrastrukture (Uradni list RS, št. 81/18)

sklepata

Republika Slovenija, Vlada Republike Slovenije, ki jo po pooblastilu zastopa (Sklep Vlade Republike Slovenije št. 10006-100/2022/10 z dne 30. 11. 2023) Karmen Praprotnik, v.d. direktorja Direkcije Republike Slovenije za infrastrukturo, Hajdrihova ulica 2a, 1000 Ljubljana (v nadaljnjem besedilu: Naročnik)

Identifikacijska številka za DDV: SI75827735

in

družba Slovenske železnice – Infrastruktura, družba za upravljanje in vzdrževanje železniške infrastrukture ter vodenje železniškega prometa, d. o. o., Kolodvorska ulica 11, 1000 Ljubljana, ki jo zastopa direktor Matjaž Kranjc (v nadaljnjem besedilu: Upravljavec)

Identifikacijska številka za DDV: SI94995737

A N E K S ŠT. 10

k Pogodbi o opravljanju storitev upravljavca javne železniške infrastrukture za obdobje od 1. 1. 2021 do 31. 12. 2030

Št. naročnika: …………………

1. člen

(uvodne ugotovitve)

1. Pogodbeni stranki uvodoma ugotavljata, da:
* sta dne 11. 6. 2021 sklenili Pogodbo o opravljanju storitev upravljavca javne železniške infrastrukture (v nadaljnjem besedilu: pogodba), dne 9. 7. 2021 aneks št. 1 k pogodbi, dne
21. 10. 2021 aneks št. 2 k pogodbi, dne 2. 12. 2021 aneks št. 3 k pogodbi, dne 1. 4. 2022 aneks št. 4 k pogodbi, dne 26. 5. 2022 aneks št. 5 k pogodbi, dne 1. 12. 2022 aneks št. 6 k pogodbi, dne 3. 4. 2023 aneks št. 7 k pogodbi ter dne 11. 12. 2023 aneks št. 8 in aneks št. 9 k pogodbi;
* je začel 9. 6. 2021 veljati Zakon o spremembah in dopolnitvah zakona o železniškem prometu (Uradni list RS, št. 82/21; v nadaljnjem besedilu: ZZelP-L);
* sta pogodbeni stranki na podlagi petega odstavka 14. člena pogodbe dolžni prilagoditi letno dinamiko višine finančnih sredstev iz Priloge 7, upravljavec pa v skladu s tem tudi letni cenik, s katerim določi novo stroškovno ceno v skladu s 14. členom te pogodbe;
* je Upravljavec na podlagi drugega odstavka 17. člena pogodbe Naročniku za sklenitev aneksa št. 10 k pogodbi za obdobje od 1. 1. 2024 do 31. 12. 2024 predložil ponudbe za opravljanje nalog OGJS iz Priloge 4 k pogodbi in ponudbo za opravljanje nalog gospodarjenja z JŽI in druge naloge iz Priloge 5 k pogodbi;
* je Upravljavec na podlagi drugega odstavka 17. člena pogodbe Naročniku za sklenitev aneksa št. 10 k pogodbi za obdobje od 1. 1. 2025 do 31. 12. 2025 predložil ponudbe za opravljanje nalog OGJS obnavljanja JŽI iz Priloge 4 k pogodbi;
* so sestavni del ponudb tudi ceniki, ki jih Naročnik potrjuje s tem aneksom;
* je začel 3. 12. 2022 veljati Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22), ki v 32. členu določa plačilne roke v breme državnega proračuna in občinskih proračunov;
* je Upravljavec za zavarovanje splošne civilne odgovornosti JŽI in železniških postajnih poslopij RS na podlagi 32. člena pogodbe z izbrano zavarovalnico sklenil zavarovalno pogodbo, zaradi česar je potrebno določiti postopek obravnave škodnih (izrednih) dogodkov na nezavarovanem premoženju JŽI in železniških postajnih poslopij RS (v nadaljnjem besedilu: škodni dogodki);
* je Naročnik zaradi poplav, ki so zajele Slovenijo v noči na 4. avgust 2023 za sanacijo škode na JŽI s strani Upravljavca prejel novelirano ponudbo za zagotovitev dodatnih finančnih sredstev iz naslova sanacije škode iz poplav v letu 2024 na področju rednega vzdrževanja in obnavljanja JŽI.
1. Pogodbeni stranki sta sporazumni, da se pogodba, vključno z aneksi iz prve alineje prvega odstavka tega člena, na podlagi tega aneksa razlaga v skladu z ZZelP-L in da se v primeru nasprotja med besedilom pogodbe in ZZelP-L neposredno uporabljajo določbe ZZelP-L.
2. Pogodbeni stranki v skladu s 17. členom pogodbe s sklenitvijo tega aneksa določata okvirno pogodbeno vrednost in obseg izvajanja storitev Upravljavca po pogodbi, ki bodo predvidoma opravljene v obdobju od 1. 1. 2024 do 31. 12. 2024, razen za področje obnavljanja JŽI, ki bodo predvidoma opravljene v obdobju od 1. 1. 2025 do 31. 12. 2025, ter predvideno sestavo plačil oziroma sredstev, ki se dodelijo za financiranje storitev v tem obdobju.
3. Pogodbeni stranki sta sporazumni, da se v zvezi s šesto alinejo prvega odstavka 1. člena tega aneksa pogodbena določila spremenijo tako, da se v desetem odstavku 32. člena, v osmem odstavku I. poglavja Priloge 6, v drugem odstavku II. poglavja Priloge 6, v drugem odstavku III. poglavja Priloge 6 ter v drugem, šestem, sedemnajstem in triindvajsetem odstavku IV. poglavja Priloge 6 besedna zveza »30. dan« spremeni tako, da se glasi »v roku 30 dni«.
4. Ob upoštevanju sedme alineje prvega odstavka tega člena sta pogodbeni stranki soglasni, da se:
* v 32. členu doda dvanajsti odstavek, ki se glasi:

»(12) Upravljavec izvaja postopke obravnave škod, nastalih na zavarovanih sredstvih v skladu s šestim in sedmim odstavkom 32. člena pogodbe in sklenjeno zavarovalno pogodbo. V primeru nastanka škodnega dogodka na nezavarovani JŽI ali železniških postajnih poslopjih RS je dolžan Upravljavec postopke obravnave teh škod izvajati v skladu z medsebojno usklajenim protokolom obravnave škodnih dogodkov na JŽI, ki je priloga ponudbe za OGJS vzdrževanje JŽI in ponudbe za obravnavo škodnih dogodkov na JŽI.«.

* v drugem odstavku 58. člena pogodbe doda novi odstavek, ki se glasi:

»(e) za del pogodbe, ki se nanaša na 32. člen pogodbe: Peter Dolenc in Tomaž Satler.«.

* spremeni četrti odstavek 58. člena pogodbe tako, da se glasi:

»(4) Poleg glavnega skrbnika pogodbe upravljavec določa tudi naslednje skrbnike:

* 1. za del pogodbe, ki se nanaša na opravljanje OGJS vzdrževanja JŽI: Peter Korbar, Benjamin Mirt in Henrik Jankovič;
	2. za del pogodbe, ki se nanaša na opravljanje OGJS obratovanja železniškega prometa na
	JŽI: Ivan Tabor in Ana Kušar;
	3. za del pogodbe, ki se nanaša na opravljanje OGJS obnavljanja JŽI: Peter Korbar, Benjamin Mirt in Henrik Jankovič;
	4. za del pogodbe, ki se nanaša na gospodarjenje z JŽI in druge naloge: Franc Klobučar; Mihael Fabijan in Henrik Jankovič;
	5. za del pogodbe, ki se nanaša na 32. člen pogodbe: Iris Dejak in Henrik Jankovič.«.
1. Pogodbeni stranki s sklenitvijo tega aneksa prav tako spreminjata pogodbeno določbo, vezano na Sklep o izvedbi priporočil na ugotovljene nepravilnosti pri redni reviziji v Direkciji Republike Slovenije za infrastrukturo, št. 060-6/2022/32 z dne 22. 6. 2022, pri čemer se v pogodbi osmi odstavek II. poglavja Priloge 6 spremeni tako, da se glasi: »(8) Kadar v skladu s prvim, drugim in tretjim odstavkom 19. člena pogodbe ugotovljen neto finančni učinek iz končnega poročila presega vsoto mesečno obračunanih in izplačanih mesečnih situacij v posameznem koledarskem letu, naročnik upravljavcu razliko doplača na podlagi izdanega računa upravljavca. Doplačilo razlike v okviru zaključnega poračuna izvrši naročnik na podlagi tega aneksa v 30-ih dneh od prejema računa.«.
2. Ob upoštevanju tretje alineje prvega odstavka tega člena, četrtega odstavka 1. člena aneksa št. 4 k pogodbi ter sedmega odstavka 1. člena aneksa št. 7 k pogodbi sta pogodbeni stranki sporazumni, da so v višino nadomestila za OGJS vzdrževanje JŽI iz prvega odstavka 3. člena tega aneksa, v prodajno ceno za storitve po tem aneksu vključeni tudi upravičeni stroški nakupa nove mehanizacije v višini 5.000.000,00 EUR letno (brez DDV). V skladu s potrjenim investicijskim programom in novelacijo investicijskega programa »Nabava mehanizacije potrebne za izvajanje nalog upravljavca JŽI«, pogodbeni stranki v okviru poračuna nadomestila iz 19. člena pogodbe ovrednotita učinke dosedanjih in načrtovanih vlaganj z izvedenimi in načrtovanimi plačili države. Potrebne prilagoditve dogovorita s sklenitvijo aneksa k pogodbi.

OKVIRNA POGODBENA VREDNOST IN OBSEG STORITEV UPRAVLJAVCA JAVNE ŽELEZNIŠKE INFRASTRUKTURE

2. člen

(opravljanje nalog OGJS)

(1) Nadomestilo za opravljanje nalog OGJS je za obdobje od 1. 1. do 31. 12. 2024 ovrednoteno v višini 161.557.086,09 evrov.

(2) Za obdobje od 1. 1. 2025 do 31. 12. 2025 se dodatno za področje opravljanja nalog OGJS obnavljanja JŽI opredeli nadomestilo v višini 23.441.380,61 evrov.

3. člen

(nadomestilo za OGJS vzdrževanje JŽI)

(1) Nadomestilo za opravljanje nalog vzdrževanja JŽI iz točke I Priloge 1 k pogodbi, dodatno nadomestilo za opravljanje izrednih vzdrževalnih del na JŽI, povezanih s škodo na JŽI in stroški sanacije poplav ter nadomestilo za škodne dogodke je za obdobje od 1. 1. 2024 do 31. 12. 2024 ovrednoteno v skupni višini 114.178.524,27 evrov.

(2) Za financiranje vzdrževalnih del na JŽI, opravljenih v obdobju od 1. 1. 2024 do 31. 12. 2024 se namenjajo proračunska sredstva v višini 102.792.731,60 evra. Manjkajoča sredstva v višini 11.385.792,67 evrov se zagotavljajo iz uporabnine.

(3) Opravljanje vzdrževalnih del na JŽI je za obdobje od 1. 1. 2024 do 31. 12. 2024 ovrednoteno v ponudbi Upravljavca št. P-RV-163-4/2023 za leto 2024 z dne 26. 4. 2024 v višini 112.593.200,00 evrov. Ponudba Upravljavca vključuje stroške investicij iz petega odstavka 14. člena pogodbe v višini 6.100.000,00 evrov z DDV.

(4) Ob upoštevanju aktualnih proračunskih razmer in nujnosti zagotavljanja minimalnega razumnega dobička Upravljavca na dejavnosti OGJS vzdrževanja JŽI je Naročnik omenjeno ponudbo Upravljavca za obdobje od 1. 1. 2024 do 31. 12. 2024 potrdil v višini 110.000.000,00 evrov.

(5) Naročnik je s sklenitvijo aneksa št. 8 k pogodbi za opravljanje izrednih vzdrževalnih del na JŽI, povezanih s škodo na JŽI in stroški sanacije poplav, potrdil ponudbo Upravljavca za obdobje od 1. 1. 2024 do 31. 12. 2024 v višini 251.351,33 evra.

(6) Za financiranje dodatnih izrednih vzdrževalnih del na JŽI, povezanih s škodo na JŽI in stroški sanacije poplav, opravljenih v obdobju od 1. 1. 2024 do 31. 12. 2024, se namenjajo dodatna proračunska sredstva v višini 358.386,10 evra.

(7) Dodatno nadomestilo za opravljanje izrednih vzdrževalnih del na JŽI, povezanih s škodo na JŽI in stroški sanacije poplav je za obdobje od 1. 1. 2024 do 31. 12. 2024 ovrednoteno v ponudbi Upravljavca št. P-RV, OBN-156-2/2023 za leti 2023 in 2024 z dne 2. 4. 2024 v višini 358.386,10 evrov.

(8) Naročnik je omenjeno ponudbo Upravljavca za obdobje od 1. 1. 2024 do 31. 12. 2024 potrdil v dodatni višini 358.386,10 evra.

(9) Ob upoštevanju enajstega odstavka 3. člena aneksa št. 8 k pogodbi znaša skupna vrednost nadomestila za opravljanje nalog izrednih vzdrževalnih del na JŽI, povezanih s škodo na JŽI in stroški sanacije poplav za obdobje 1. 1. 2024 do 31. 12. 2024 v višini 609.737,43 evrov.

(10) Za financiranje škodnih dogodkov, saniranih v obdobju od 1. 1. 2024 do 31. 12. 2024 se namenjajo proračunska sredstva v višini 3.820.138,17 evra.

(11) Saniranje škodnih dogodkov je za obdobje od 1. 1. 2024 do 31. 12. 2024 ovrednoteno v ponudbi Upravljavca št. P-ŠD-121/2024 z dne 26. 4. 2024 v višini 3.820.138,17 evrov. Ponudba Upravljavca izključuje stroške dodatnih izrednih vzdrževalnih del na JŽI, povezanih s škodo na JŽI in stroške sanacije iz naslova poplav.

(12) Naročnik je omenjeno ponudbo Upravljavca za obdobje od 1. 1. 2024 do 31. 12. 2024 potrdil v višini 3.820.138,17 evra.

(13) Naročnik in upravljavec soglašata, da se ponudba Upravljavca iz sedmega odstavka tega člena, ponudba Upravljavca iz enajstega odstavka tega člena ter ponudba Upravljavca iz desetega odstavka 5. člena izvzamejo iz skupne vrednosti aneksa, do katere je skladno z osmim odstavkom 17. člena pogodbe možno medletno usklajevanje predvidenih višin in obsega nalog iz posamezne ponudbe.

4. člen

(nadomestilo za OGJS obratovanje JŽI)

(1) Nadomestilo za opravljanje nalog obratovanja JŽI iz točke II Priloge 1 k pogodbi je za obdobje od 1. 1. 2024 do 31. 12. 2024 ovrednoteno v tem aneksu v višini 46.104.000,00 evrov. Za financiranje storitev, opravljenih v obdobju od 1. 1. 2024 do 31. 12. 2024 se namenjajo proračunska sredstva v višini 46.104.000,00 evrov.

(2) Opravljanje OGJS obratovanja železniškega prometa na JŽI je za obdobje od 1. 1. 2024 do 31. 12. 2024 ovrednoteno v ponudbi Upravljavca št. P-OBR-164-2/2023 za leto 2024 z dne 26. 4. 2024 v višini 46.104.000,00 evrov.

(3) Naročnik je omenjeno ponudbo Upravljavca za obdobje od 1. 1. 2023 do 31. 12. 2023 potrdil v višini 46.104.000,00 evrov.

5. člen

(nadomestilo za OGJS obnavljanje JŽI)

(1) Nadomestilo za opravljanje nalog obnavljanja JŽI (v nadaljnjem besedilu: obnove) iz točke III Priloge 1 k pogodbi je za obdobje od 1. 1. 2024 do 31. 12. 2024 ovrednoteno v prvem odstavku 5. členu aneksa št. 7 k pogodbi in šestem odstavku 4. člena aneksa št. 8 k pogodbi. Dodatno nadomestilo za opravljanje dodatnih obnovitvenih del na JŽI, povezanih s škodo na JŽI in stroški sanacije poplav za obdobje od 1. 1. 2024 do 31. 12. 2024 je ovrednoteno v višini 1.274.561,82 evra.

(2) S predložitvijo medletne spremembe ponudbe Upravljavca št. P-OBN-206-5/2022 za leti 2023 in 2024 z dne 26. 4. 2024, pogodbeni stranki določata spremenjen seznam in obseg načrtovanih obnovitvenih del za leto 2024, po ponudbi Upravljavca št. P-OBN-206-2/2022 za leto 2023 z dne 23. 1. 2023. Skupna vrednost predvidenih ponudbenih obnovitvenih del, ki so predmet medletne spremembe, ostaja skladna z vrednostjo ponudbenih obnovitvenih del iz aneksa št. 7 k pogodbi.

(3) S sklenitvijo tega aneksa je Naročnik spremenjeno ponudbo Upravljavca za obdobje od 1. 1. 2024 do 31. 12. 2024, potrdil.

(4) Nadomestilo za opravljanje nalog obnov iz točke III Priloge 1 k pogodbi je za obdobje od 1. 1. 2025 do 31. 12. 2025 ovrednoteno v višini 23.441.380,61 evrov.

(5) Finančna sredstva za financiranje obnov, opravljenih v obdobju od 1. 1. 2025 do 31. 12. 2025 se v celoti zagotavljajo iz uporabnine.

(6) Opravljanje obnov je za obdobje od 1. 1. 2025 do 31. 12. 2025 ovrednoteno v ponudbi Upravljavca št. P-OBN-166/2023 za leto 2025 z dne 26. 4. 2024 v višini 23.441.380,61 evrov.

(7) Naročnik je omenjeno ponudbo Upravljavca za obdobje od 1. 1. 2025 do 31. 12. 2025 potrdil v višini 23.441.380,61 evrov, pri čemer pa se Upravljavec zaveže, da bo z medletno spremembo ponudbe iz šestega odstavka tega člena, ki jo v letu 2024 predloži naročniku v pregled in potrditev, v okviru skupno potrjene vrednosti ponudbenih del za leto 2025, v letu 2025 izvedel tudi potrebne sanacijske varnostne ukrepe na železniškem objektu Jelenov viadukt, v km 591+087 na progi št. 50 Ljubljana – Sežana – d.m., v skladu s priporočili stroke.

(8) Naročnik je s sklenitvijo aneksa št. 8 k pogodbi za opravljanje obnovitvenih del na JŽI, povezanih s škodo na JŽI in stroški sanacije poplav, potrdil ponudbo Upravljavca za obdobje od 1. 1. 2024 do 31. 12. 2024 v višini 2.330.286,01 evra.

(9) Za financiranje dodatnih obnovitvenih del na JŽI, povezanih s škodo na JŽI in stroški sanacije poplav, opravljenih v obdobju od 1. 1. 2024 do 31. 12. 2024, se namenjajo dodatna proračunska sredstva v višini 1.274.561,82 evra.

(10) Dodatno nadomestilo za opravljanje obnovitvenih del na JŽI, povezanih s škodo na JŽI in stroški sanacije poplav je za obdobje od 1. 1. 2024 do 31. 12. 2024 ovrednoteno v ponudbi Upravljavca št. P-RV, OBN-156-2/2023 za leti 2023 in 2024 z dne 2. 4. 2024 v višini 1.274.561,82 evrov.

(11) Naročnik je omenjeno ponudbo Upravljavca za obdobje od 1. 1. 2024 do 31. 12. 2024 potrdil v dodatni višini 1.274.561,82 evra.

(12) Ob upoštevanju enajstega odstavka 3. člena aneksa št. 8 k pogodbi znaša skupna vrednost nadomestila za opravljanje nalog obnovitvenih del na JŽI, povezanih s škodo na JŽI in stroški sanacije poplav za obdobje 1. 1. 2024 do 31. 12. 2024 v višini 3.604.847,83 evrov.

6. člen

(nadomestilo za opravljanje nalog gospodarjenja z JŽI in drugih nalog upravljavca)

(1) Opravljanje nalog gospodarjenja z JŽI in drugih nalog upravljavca iz Priloge 2 k pogodbi je za obdobje od 1. 1. 2024 do 31. 12. 2024 ovrednoteno v višini 5.279.762,51 evra. Za financiranje teh storitev, opravljenih v obdobju od 1. 1. 2024 do 31. 12. 2024 se namenjajo proračunska sredstva v višini 3.569.727,80 evra. Manjkajoča sredstva v višini 1.710.034,71 evra se zagotavljajo iz uporabnine.

(2) Opravljanje nalog gospodarjenja z JŽI je za obdobje od 1. 1. 2024 do 31. 12. 2024 ovrednoteno v ponudbi Upravljavca št. P-GOSP-165-2/2023 za leto 2024 z dne 26. 4. 2024 v višini 5.279.762,51 evra.

(3) Naročnik je omenjeno ponudbo Upravljavca za obdobje od 1. 1. 2024 do 31. 12. 2024 potrdil v višini 5.279.762,51 evra.

7. člen

Sestavni del tega aneksa so ponudbe in ceniki.

8. člen

Naročnik plačuje Upravljavcu opravljene storitve na način in pod pogoji, ki jih določa Priloga 6 k pogodbi.

9. člen

Ta aneks je sestavljen v šestih enakih izvodih, od katerih prejme vsaka pogodbena stranka tri izvode.

10. člen

Za vsa ostala vprašanja izvajanja pogodbenega razmerja, ki s tem aneksom niso urejena, se uporabljajo določila pogodbe.

11. člen

Ta aneks začne veljati z dnem, ko ga podpišejo zastopniki pogodbenih strank, uporablja pa se od 1. 1. 2024.

|  |  |
| --- | --- |
| Upravljavec: | Naročnik: |
| Slovenske Železnice – Infrastruktura, d. o. o. | Republika SlovenijaVlada Republike Slovenijepo pooblastilu |
| Matjaž Kranjcdirektor | Karmen Praprotnikv.d. direktorjaDirekcija Republike Slovenije za infrastrukturo |
| Podpisano, dne: | Podpisano, dne: |